Document ID: 32005D0768

ΑΠΌΦΑΣΗ ΤΗΣ ΕΠΙΤΡΟΠΉΣ
της 28ης Οκτωβρίου 2005
για την τροποποίηση της απόφασης 2001/618/ΕΚ προκειμένου να περιληφθεί το διαμέρισμα Ain της Γαλλίας στον κατάλογο των περιφερειών που είναι απαλλαγμένες από τη νόσο του Aujeszky
[κοινοποιηθείσα υπό τον αριθμό Ε(2005) 4178]
(Κείμενο που παρουσιάζει ενδιαφέρον για τον ΕΟΧ)
(2005/768/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το άρθρο 10 παράγραφος 2,
Εκτιμώντας τα ακόλουθα:
(1)
Οι συμπληρωματικές εγγυήσεις σχετικά με τη νόσο του Aujeszky οι οποίες απαιτούνται στο ενδοκοινοτικό εμπόριο χοίρων, καθώς και οι κατάλογοι των εδαφών στα κράτη μέλη που είναι απαλλαγμένα από αυτή τη νόσο και όπου εφαρμόζονται εγκεκριμένα προγράμματα ελέγχου της νόσου θεσπίζονται στην απόφαση 2001/618/ΕΚ της Επιτροπής, της 23ης Ιουλίου 2001, για παροχή συμπληρωματικών εγγυήσεων κατά το ενδοκοινοτικό εμπόριο χοίρων όσον αφορά τη νόσο Aujeszky (ψευδολύσσα), για τα κριτήρια σχετικά με την παροχή στοιχείων γι’ αυτή τη νόσο και για την κατάργηση των αποφάσεων 93/24/ΕΟΚ και 93/244/ΕΟΚ (2).
(2)
Επί αρκετά χρόνια εφαρμοζόταν στη Γαλλία πρόγραμμα για την εξάλειψη της νόσου του Aujeszky και το διαμέρισμα της Ain υπάγεται στους καταλόγους των περιφερειών όπου εφαρμόζεται τέτοιο εγκεκριμένο πρόγραμμα.
(3)
Η Γαλλία υπέβαλε δικαιολογητικά στην Επιτροπή όσον αφορά το καθεστώς απαλλαγής από τη νόσο του Aujeszky για το διαμέρισμα της Ain, τα οποία πιστοποιούν την εξάλειψη της νόσου στο εν λόγω διαμέρισμα.
(4)
Κατά συνέπεια, η απόφαση 2001/618/ΕΚ πρέπει να τροποποιηθεί αναλόγως.
(5)
Τα μέτρα που ορίζονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα I και ΙΙ της απόφασης 2001/618/ΕΚ αντικαθίστανται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Οκτωβρίου 2005.

Labels: 10
0
3
6
18